
ROMÂNIA

JUDEȚUL ALBA

MUNICIPIUL ALBA IULIA
PRIMAR
Nr.146.669/2024

REFERAT DE APROBARE
pentru proiectul de hotărâre privind respingerea plângerii prealabile referitoare la revocarea HCL nr.373/2024 privind aprobarea închirierii prin licitație publică a unor locații destinate desfășurării de activități de comerț stradal, situate în Municipiul Alba Iulia, Cetatea Alba Carolina formulate de către dna.Gavrilă Paven Ionela

Prin proiectul de hotărâre supus spre dezbatere Consiliului Local al municipiului Alba Iulia, propun respingerea plângerii prealabile înregistrate la Primăria municipiului Alba Iulia sub nr.142.076/05.12.2024, formulate de către dna.Gavrilă Paven Ionela, referitoare la revocarea HCL nr.373/2024 privind aprobarea închirierii prin licitație publică a unor locații destinate desfășurării de activități de comerț stradal, situate în Municipiul Alba Iulia, Cetatea Alba Carolina ca neântemeiată și menținerea ca temeinică și legală a Hotărârii nr.373 din 2024 a Consiliului Local al municipiului Alba Iulia.


Prin Plângerea prealabilă înregistrată la Primăria municipiului Alba Iulia sub nr.142.076/05.12.2024, dna.Gavrilă Paven Ionela solicită revocarea HCL nr.373/2024 privind aprobarea închirierii prin licitație publică a unor locații destinate desfășurării de activități de comerț stradal, situate în Municipiul Alba Iulia, Cetatea Alba Carolina, motivele solicitării formulate de petentă fiind cuprinse în plângerea prealabilă anexată prezentului proiect de hotărâre.


În motivarea solicitării sale, dna.Gavrilă Paven Ionela afirmă că forma în care HCL nr.373/2024 privind aprobarea închirierii prin licitație publică a unor locații destinate desfășurării de activități de comerț stradal, situate în Municipiul Alba Iulia, Cetatea Alba Carolina a fost redactată și făcută publică nu corespunde cu forma finală aprobată în ședința Consiliului Local al municipiului Alba Iulia din data de 17.10.2024, întrucât – potrivit afirmațiilor domniei sale – aceasta nu ar cuprinde amendamentele discutate și aprobate în ședință de către consilierii locali prezenți.


Din analiza plângerii prealabile formulate de dna.Gavrilă Paven Ionela rezultă următoarele:


În preambulul HCL nr.373/2024, la capitolul ”Ținând cont de:”, la punctul g) sunt consemnate ”Discuțiile avute în cadrul ședinței Consiliului Local al municipiului Alba Iulia și amendamentul propus de către consilierul local Filimon Marius și votat cu 17 voturi pentru, precum și amendamentul propus de către consilierul local Vârteri Sergiu și votat cu 11 voturi pentru.”Pentru mai buna dumneavoastră informare, fost depus anexat la prezentul proiect de hotărâre un extras din procesul-verbal al ședinței Consiliului local din data de 17.10.2024, extras care cuprinde discuțiile purtate pe marginea acelui proiect de hotărâre (adoptat mai apoi sub forma HCL nr.373/2024), amendamentele depuse, precum și voturile exprimate de consilierii locali în funcție la acea dată.

Verificându-se de către Serviciul Contracte, Patrimoniu în totalitate textul HCL nr.373/2024, precum și anexele 1 – 16 la aceasta, s-a constatat faptul că dintr-o eroare, la redactarea formei finale a HCL nr.373/2024, în unele locuri sintagma ”prestare servicii turistice și vânzare suveniruri” existentă în proiectul de hotărâre nu a fost înlocuită cu sintagma ”prestare de servicii de informare turistică, distribuire de materiale și vânzare suveniruri”  așa cum s-a aprobat de către Consiliul local în urma amendamentului formulat de către dl.consilier Vârtei Sergiu (în cuprinsul art.10 din HCL nr.373/2004, în unele locuri din caietul de sarcini – Anexa nr.10 - ), Anexa nr.11 – contractul de închiriere-cadru – fiind corect redactată, afirmația petentei conform căreia pct.2.1 din cuprinsul art.II din Contractul-cadru intitulat ”Obiectul și scopul contractului” ar fi greșit redactat necorespunzând realității.


Având în vedere cele de mai sus, considerăm că puținele erori de redactare ale textului final al HCL nr.373/2024, având în vedere faptul că acestea nu sunt prezente peste tot în cuprinsul acesteia și al anexelor care fac parte integrantă din hotărâre ci doar în foarte mică măsură în textul acesteia, nu sunt de natură să justifice revocarea acestei hotărâri pe motiv de nelegalitate, îndreptarea erorilor constatate în cuprinsul hotărârii urmând a face obiectul unui alt proiect de hotărâre care va fi supus spre dezbatere și aprobare Consiliului local în ședința ordinară din luna decembrie 2024.


Ne mai motivăm opinia și pe faptul că în raporturile de drept administrativ se aplică de asemenea principiul priorității interesului public, conform dispozițiilor art.8 alin.3 din Lega nr.554/2004 – Legea contenciosului administrativ, cu modificările și completările ulterioare.


Din perspectiva interesului public, considerăm că nu se poate admite revocarea unei hotărâri a Consiliului local care conține unele erori de redactare, erori care nu sunt prezente peste tot în cuprinsul acesteia, care nu influențează legalitatea acesteia și care pot fi îndreptate prin alte metode care stau la îndemâna Consiliului local, procedura de adoptare a unei noi hotărâri și organizarea unei alte licitații publice fiind laborioasă, întinzându-se pe o perioadă destul de lungă de timp, ceea ce ar aduce anumite prejudicii, inclusiv financiare, bugetului local, având în vedere faptul că procedura de închiriere prin licitație publică a celor 30 de locații ce fac obiectul HCL nr.373/2024 a fost deja demarată.

La redactarea prezentului proiect de hotărâre au mai fost avute în vedere dispozițiile art.129 alin.(2) lit."c", art.129 alin.(6) lit.”a”, ale art.139 alin.(3) lit.”g”, ale art.196 alin.(1) lit.”a” și art. 332 – art.347 din OUG nr.57/2019 privind Codul Administrativ, cu modificările și completările ulterioare.

